CELEX: C2006/294/59
Language: da
Date: 2006-12-02 00:00:00
Title: Sag C-411/06: Sag anlagt den 9. oktober 2006 — Kommissionen for De Europæiske Fællesskaber mod Europa-Parlamentet og Rådet for Den Europæiske Union

2.12.2006   
            
            
               DA
            
            
               Den Europæiske Unions Tidende
            
            
               C 294/34
            
         Sag anlagt den 9. oktober 2006 — Kommissionen for De Europæiske Fællesskaber mod Europa-Parlamentet og Rådet for Den Europæiske Union
   (Sag C-411/06)
   (2006/C 294/59)
   Processprog: engelsk
   Parter
   
      Sagsøger: Kommissionen for De Europæiske Fællesskaber (ved M. Konstantinidis og M. Huttunen, som befuldmægtigede)
   
      Sagsøgte: Europa-Parlamentet og Rådet for Den Europæiske Union
   Sagsøgerens påstande
   
               —
            
            
               Europa-Parlamentets og Rådets forordning (EF) nr. 1013/2006 (1) af 14. juni 2006 om overførsel af affald annulleres.
            
         
               —
            
            
               Det fastslås, at retsvirkningerne af den annullerede forordning er endelige, indtil forordningen inden for en rimelig periode er blevet erstattet af en retsakt, som er blevet vedtaget af Europa-Parlamentet og Rådet på et korrekt retsgrundlag, nemlig af artikel 175, stk. 1, EF og artikel 133 EF, og anført som sådan i betragtningerne.
            
         
               —
            
            
               Europa-Parlamentet og Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen har gjort gældende, at dens valg af et dobbelt retsgrundlag blev truffet i henhold til de parametre, som er fastsat i Domstolens retspraksis, og at disse parametre er retsaktens formål og indhold. Valget bygger på en vurdering af, at forordningen — både hvad angår de forfulgte formål og dens indhold — omfatter to forbundne led, uden at et af disse led er sekundært og indirekte i forhold til et andet, og hvoraf det ene falder ind under den fælles handelspolitik og det andet under miljøbeskyttelse.
   Kommissionen mener, at Europa-Parlamentet og Rådet har tilsidesat traktaten ved alene at udstede forordningen i henhold til artikel 175, stk. 1, EF og lade artikel 133 EF bortfalde som dets anden hjemmel. Det hensigtsmæssige retsmiddel for denne tilsidesættelse er i henhold til artikel 231, stk. 1, EF, at forordningen annulleres.
   
      (1)  EUT L 190, s. 1.